Document ID: 31999D0401

31999D0401
L 151/27
JURNALUL OFÍCIAL AL UNIUNII EUROPENE
DECIZIA COMISIEI
din 31 mai 1999
de modificare a Deciziei 95/454/CE a Comisiei de stabilire a condițiilor speciale care reglementează importurile de produse pescărești originare din Republica Coreea
[notificată cu numărul C(1999) 1403]
(Text cu relevanță pentru SEE)
(1999/401/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE a Consiliului (2), în special articolul 11,
(1)
întrucât articolul 1 din Decizia 95/454/CE a Comisiei din 23 octombrie 1995 de stabilire a condițiilor speciale de reglementare a importurilor de produse pescărești și de acvacultură originare din Republica Coreea (3) prevede că Ministerul Agriculturii, Pădurilor și Pescuitului - Direcția Națională pentru Inspecția Produselor Pescărești (DNIPP) este autoritatea competentă din Republica Coreea responsabilă cu verificarea și certificarea conformității produselor pescărești și de acvacultură cu cerințele Directivei 91/493/CEE;
(2)
întrucât, în urma restructurării guvernului coreean, autoritatea competentă care eliberează certificatele de sănătate pentru produsele pescărești (DNIPP) a fost trecută de sub patronajul Ministerului Agriculturii și Pădurilor sub patronajul Ministerului Afacerilor Maritime și Pescuitului, iar noua autoritate are capacitatea de a verifica în mod eficient aplicarea legislației în vigoare; întrucât este necesar, în consecință, să se modifice denumirea autorității competente menționată de Decizia 95/454/CE;
(3)
întrucât este oportun să se armonizeze modul în care este formulată Decizia 95/454/CE a Comisiei cu modul în care sunt formulate cel mai recent adoptate decizii ale Comisiei de stabilire a condițiilor speciale care reglementează importurile de produse pescărești și de acvacultură originare din unele țări terțe;
(4)
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 95/454/CE se modifică după cum urmează:
1.
articolul 1 se înlocuiește cu următorul text:
„Articolul 1
«Ministerul Afacerilor Maritime și Pescuitului - Direcția Națională pentru Inspecția Produselor Pescărești (DNIPP)» este autoritatea competentă în Republica Coreea responsabilă cu verificarea și certificarea conformității produselor pescărești și de acvacultură cu cerințele Directivei 91/493/CEE.”;
2.
articolul 2 se înlocuiește cu următorul text:
„Articolul 2
Produsele pescărești și de acvacultură originare din Republica Coreea trebuie să îndeplinească următoarele condiții:
1.
fiecare lot trebuie să fie însoțit de un certificat de sănătate în original, numerotat, completat corespunzător, semnat, datat și alcătuit dintr-o singură pagină în conformitate cu modelul din anexa A la prezenta decizie;
2.
produsele trebuie să provină din unități desemnate, nave-uzine, antrepozite frigorifice sau nave echipate pentru congelare înregistrate în conformitate cu anexa B la prezenta decizie;
3.
cu excepția produselor pescărești congelate în vrac și destinate prelucrării în alimente conservate, toate pachetele trebuie să conțină cuvintele «REPUBLICA COREEA» și numărul autorizației sau numărul de înregistrare al unității, navei-uzină, antrepozitului frigorific sau navei echipate pentru congelare de origine cu litere indelebile.”;
3.
anexa A se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 31 mai 1999.

Labels: 0
3
18
6